– Կիւնա՛յ, ես քեզ ոչ մի բանում չեմ մեղադրում։ Քեզ չեն սովորեցրել իսկական պատմութիւնը։ Այսօրուան Թուրքիան բոլորովին անարդար կերպով է տիրացել բազմաթիւ հողատարածքների։ Քո պապը իբրեւ ձեր կառավարութեան բանագնաց հաճոյքով է ստորագրել Հաթայի ապօրինի իւրացման փաստաթղթի տակ, բայց կը գայ ժամանակ, երբ ձեր կառավարութեան ներկայացուցիչները ստիպուած կը լինեն ստորագրել զաւթուած հողեր իրենց օրինաւոր տէրերին վերադարձնելու փաստաթղթերի տակ։ Ձեր քարտէզը անպայման պիտի փոխուի։ Մի՛ մոռացէք հայերին, արաբներին, քրդերին, յոյներին, դուք նրանցից հող էք գողացել։